A

A ir a arba a – pirmoji lotynų abėcėlės raidė. Lietuvių kalboje raidės pavadinimas yra a. Kilusi iš senovės graikų alfos, o šioji – iš finikiečių alefo.

 Istorija 
 Egiptiečių Finikiečių Semitų Graikų Etruskų Lotynų/Kirilica Bojotų Graikų  mažoji Lotynų  mažoji Egyptian hieroglyphic ox head 40px|Phoenician aleph 35px|Semitic letter „A“, version 1 45px|Greek alpha, version 1 30px|Etruscan A, version 1 x20px|Latin A 35px|Boeotian 35px|Greek Classical uncial, version 1 35px|Latin 300 AD uncial, version 1F1 35px|Crete „A“ 35px|Phoenician version of the „A“ 35px|Semitic „A“, version 2 30px|Greek alpha, version 2 35px|Etruscan A, version 2 35px|Latin 4th century BC 45px|Boeotioan 800 BC 35px|Greek Classical uncial, version 2 35px|Latin 300 AD uncial, version 2

Finikiečių raidyno pirmasis ženklas alefas, iš kurio išsivystė raidė A, greičiausiai yra skolinys iš Sinajaus protorašto ženklo, vaizduojančio jaučio galvą (šis, savo ruožtu, matyt, perimtas iš egiptiečių). Žodis alef Vakarų semitų kalbose reiškia 'jautis' – ženklo pavadinimas paimtas pagal pirmą žodžio alef garsą.Hall-Quest, Olga Wilbourne (1997). „A“. In Johnston, Bernard (ed.). Collier’s Encyclopedia. I: A to Ameland (First ed.). New York, NY: P.F. Collier.

Kadangi finikiečių raidynas buvo sudarytas vien iš priebalsių, jų kalboje alefas žymėjo ne balsį [a], o glotalinę pauzę [']. Graikai, perėmę raštą iš finikiečių, tokio garso neturėjo, tad pritaikė jį balsiui [a]. Ankstyvoji graikų A (alfa < alefas) dažnai vaizduota „ragais“ į šoną, bet vėliau įsigalėjo atmaina „ragais“ į apačią. Tokį ženklą perėmė etruskai, o iš jų – romėnai.

 Lietuvių kalboje 
A ir a – pirma lietuvių abėcėlės raidė, vartojama žymėti užpakalinės eilės žemutinio pakilimo labai atviram ilgam kirčiuotam balsiui (ãkys, gãvo, mãto), kiek uždaresniam trumpam balsiui – kirčiuotam (ràs, àpmetė, pàvežė, vištà) ir nekirčiuotam (ăkìs, tìkrăs, kătė̃):

Lietuvių kalboje taip pat vartojamas ir kitas „A“ raidės pagrindo rašmuo su diakritiniu ženklu nosine – Ą ir ą (a nosinė).

 Pažymėjimai 
Šia raide žymima:
 A − amperas, matavimo vienetas;
 A − aras, matavimo vienetas;
 A − darbas (fizika).
 A (iš  – pavaryti priekin) – kišeniniuose laikrodžiuose pažymi linkmę, kuria reikia pastumti rodykles, kad laikrodis greičiau eitų.

 Kodai 
  Raidė
  Unicode
  HTML
   A
  U+0041
  &#65;
   a
  U+0061
  &#97;


 Simboliai 

 Šaltiniai 

Kategorija:Balsiai
Kategorija:Lotynų abėcėlė